**Kenneth McKellar** (født 23. juni 1927 i Paisley i Skottland, død 9. april 2010 i California i USA) var en skotskfødt britisk sanger og tenor.

Bakgrunn
--------

McKellar ble født i Paisley i Skottland og studerte skogbruk ved University of Aberdeen, senere jobbet han for den skotske avdelingen av britiske Forestry Commission. Han øvde senere ved Royal College of Music som operasanger, men gikk senere over til å synge tradisjonelle skotske sanger og musikkstykker. Fra 1959 til 1977 turnerte han jevnlig i USA og Canada sammen med andre skotske underholdere som Helen McArthur. Utover i 1960-årene opptrådte han også i flere pantomime-stykker i Storbritannia.

I 1965 valgte BBC McKellar til å representere Storbritannia i Eurovision Song Contest i Luxembourg. I britiske finalen sang han fem sanger, der britiske tv-seere stemte frem «A Man Without Love» som vinner. Ifølge John Kennedy O'Connors *The Eurovision Song Contest – The Official History*, hadde McKellar skiftet til kilt like før sendingen, og publikum reagerte med å gispe. I den internasjonale finalen endte bidraget på niendeplass av 18 land – Storbritannias svakeste plassering fra debuten i 1957 og frem til 1978. «A Man Without Love» nådde en 30. plass på UK Singles Chart i mars 1966. Albumene *The World of Kenneth McKellar* (1969) og *Ecco Di Napoli* (1970), lå til sammen ti uker på den britiske albumlisten. Han spilte også inn et album på afrikaans, kalt *Kuier By Ons*, som ble utgitt like før han turnerte Sør-Afrika i oktober 1970.

Foruten musikk, skrev McKellar en sketsj som komikergruppen Monty Python fremførte i *The Secret Policeman's Ball*. Dette er den eneste Monty Python-sketsjen som er skrevet av noen utenfor gruppen.

McKellar ga ut de fleste av innspillingene sine på Decca Records. Han spilte også inn flere klassiske verker, blant andre Händels *Messias* sammen med Joan Sutherland under ledelse av Adrian Boult. Da han forlot Decca i 1970-årene, signerte han for Lismor Records i perioden 1983–1996 og spilte inn flere album før han pensjonerte seg i slutten av 1990-årene.

McKellar spilte også inn musikalen *Kismet* med Robert Merrill, og han spilte in flere gæliske sanger.

Se også
-------

* Storbritannia i Eurovision Song Contest

Referanser
----------

1. 1 2   Gemeinsame Normdatei, besøkt 5. mai 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Social Networks and Archival Context, oppført som Kenneth McKellar (singer), SNAC Ark-ID w6kp9118, besøkt 9. oktober 2017[Hentet fra Wikidata]
4. ↑   Gemeinsame Normdatei, besøkt 19. desember 2014[Hentet fra Wikidata]
5. ↑   news.bbc.co.uk[Hentet fra Wikidata]
6. ↑  Laing, Dave (12. april 2010). «Kenneth McKellar obituary». *The Guardian* **(engelsk)**. ISSN 0261-3077. Besøkt 13. april 2019.
7. 1 2 3 4  «Famous Scots – Kenneth McKellar». Rampantscotland.com. 8. november 2009. Besøkt 15. november 2011.
8. ↑  *Alhambra Glasgow* by Graeme Smith ISBN 9780955942013
9. 1 2  O'Connor, John Kennedy. The Eurovision Song Contest – The Official History. Carlton Books, UK. 2007 ISBN 978-1-84442-994-3
10. 1 2  Roberts, David (2006). *British Hit Singles & Albums* (19th utg.). London: Guinness World Records Limited. s. 340. ISBN 1-904994-10-5.
11. ↑  «Kenneth McKellar: Scotland's Great Tenor». Presenter: Johnny Beattie. *The Secret Policeman's Ball*. BBC One. 22. desember 2010. 12:40 minutter.

Eksterne lenker
---------------

* (en) Kenneth McKellar på Internet Movie Database Rediger på Wikidata
* (en) Kenneth McKellar på Discogs Rediger på Wikidata

* (en) Kenneth McKellar på MusicBrainz Rediger på Wikidata

* (en) Kenneth McKellar på AllMusic Rediger på Wikidata

| Utmerkelser og prestasjoner |
| --- |
|
| Forgjenger :**Kathy Kirbymed «I Belong»**

 | **Storbritannia i Eurovision Song Contest**1966 | Etterfølger :**Sandie Shawmed «Puppet on a String»** |

|  |  |
| --- | --- |
| Oppslagsverk/autoritetsdata | Gazetteer for Scotland **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** BNE **·** BBC Things **·** Munzinger (iba) **·** MusicBrainz **·** Discogs **·** AllMusic
 |